ग्रीस के लोगों में जोरदार उत्साह है. सीरिजा पार्टी के दसियों हजार समर्थक और सदस्य 40 वर्षीय स्टार नेता अलेक्सिस सिप्रास के नेतृत्व में हुई जीत की खबर आने के बाद रात भर जश्न मनाते रहे. राजधानी और सारे देश में वे पार्टी का झंडा और अपनी मांगों का बैनर लेकर घूमते रहे. समर्थकों में ऐसे लोग भी शामिल थे जो परंपरागत रूप से वामपंथियों के समर्थक नहीं रहे हैं. 52 वर्षीय शिक्षक वासोस कापारोस ने कहा, "हमारे लिए मामला साफ था. कंजरवेटिव पार्टी की सरकार ने हमें कोने में धकेल दिया था. अब हमने उन्हें जवाब दे दिया है."